רובעי תל אביב-יפו

ממוזער|שמאל|מפת הרבעים
העיר תל אביב-יפו מחולקת ל-9 מחוזות מנהליים, לפי המספרים מצפון לדרום. כל מחוז כולל מספר שכונות.

החלוקה למחוזות באה לידי ביטוי בעיקר בטיפול ובנהלים של עיריית תל אביב-יפו בתיקים פנים-עירוניים וכן בהוצאת תוכניות מתאר שונות.
__TOC__

## צפון

שכונות עבר הירקון ממוקמות מצפון לנחל הירקון, והן מחולקות על ידי נתיבי איילון לשני רבעים - רובע מס' 1 (צפון-מערב) ורובע מס' 2 (צפון-מזרח).

### רובע 1
רובע 1 כולל את כל השכונות שמצפון לנחל הירקון וממערב לנתיבי איילון, ובחלקו הצפון-מערבי הוא גובל בעיר הרצליה.
[שמאל|ממוזער|250px|[נחל הירקון בפארק הירקון]]
[שמאל|ממוזער|250px|בית הספר לרפואה ב[אוניברסיטת תל אביב]]
;שכונות
*רמת אביב
*נווה אביבים
*רמת אביב ג'
*רמת אביב החדשה
*אפקה
*שכונת למד
*כוכב הצפון
*נופי ים
*צוקי אביב (כולל אזורי חן, ג' החדשה, מגדלי נאמן, סי אנד סאן וגלילות)

;מוקדים עיקריים ברובע
*פארק הירקון
*אוניברסיטת תל אביב
*מכללת לוינסקי לחינוך
*סמינר הקיבוצים
*מוזיאון ארץ ישראל
*קניון רמת אביב
*מרכז יצחק רבין

;רחובות מרכזיים ברובע
*שדרות רוקח
*רחוב חיים לבנון
*שדרות לוי אשכול
*רחוב איינשטיין
*רחוב ברודצקי
*שדרות קק"ל (החלק המזרחי שייך לרובע 2)
*דרך נמיר (החלק הדרומי שייך לרובע 4)

**אוכלוסייה:** 67,156 (14.8% מתושבי העיר)

### רובע 2
[שמאל|ממוזער|250px|[רחוב הברזל באזור התעשייה של רמת החייל]]
[שמאל|ממוזער|250px|[היכל קבוצת שלמה, אולמה של הפועל תל אביב]]
רובע 2 כולל את כל השכונות שמצפון לנחל הירקון וממזרח לנתיבי איילון, והוא גובל בצפונו בעיר רמת השרון. ברובע שכונות מגורים בלבד, למעט מתחם ההייטק קריית עתידים ואזור תעשייה עבר הירקון השוכנים ליד רמת החייל.

;שכונות
*מעוז אביב
*תל ברוך
*הדר יוסף
*נאות אפקה
*שכונת רביבים
*צהלה
*גני צהלה
*רמות צהלה
*המשתלה
*נווה שרת
*שיכון דן
*ישגב
*רמת החייל

;מוקדים עיקריים ברובע
*אזור תעשייה עבר הירקון
*קריית עתידים
*מרכז הספורט הלאומי
*אקספו תל אביב
*היכל קבוצת שלמה
*בית העלמין קריית שאול
*פארק הירקון המזרחי
;רחובות מרכזיים ברובע
*דרך משה סנה
*רחוב בני אפרים
*רחוב פנחס רוזן
*רחוב דבורה הנביאה
*רחוב בכור שלום שטרית
*רחוב ראול ולנברג
*רחוב הברזל
*שדרות רוקח - החלק המזרחי

**אוכלוסייה:** 56,098 (12.4% מתושבי העיר)

## מרכז
מרכז תל אביב מחולק ל-4 רבעים התחומים בין חוף הים במערב ונתיבי איילון במזרח, נחל הירקון בצפון ומדרום קו הרחובות של רחוב הרכבת-דרך בגין-דרך יפו-רחוב אילת. בין הרבעים 3 ו-5 (הצפון הישן ולב העיר) במערב לבין רבעים 4 ו-6 (הצפון החדש ואזור העסקים) במזרח מפריד קו אבן גבירול-קרליבך.
### רובע 3

[שמאל|ממוזער|250px|[כיכר רבין ובניין העירייה]]
[שמאל|ממוזער|250px|בית קפה ב[רחוב דיזנגוף]]
רובע 3 מוכר גם כ"צפון הישן של תל אביב", על אף שמושג זה מתייחס לרוב רק לחלק הצפוני של הרובע, ולעיתים, בטעות, גם לרובע 4. הרובע תחום בין חוף הים לרחוב אבן גבירול, ובין נחל הירקון מצפון לקו הרחובות בוגרשוב-שדרות בן ציון-מרמורק מדרום. מרבית שטחו של הרובע משמש למגורים אולם פזורים בו אתרי תעסוקה, מסחר ובילוי רבים, ובראשם רצועת בתי המלון לאורך החוף ורחוב הירקון, ומתחם נמל תל אביב. ברובע 3 גם מספר גדול של אזורים ומוקדים ציבוריים קטנים יותר הפזורים לאורכו.

מרבית רובע 3 הוא השטח שנבנה בשנות ה-30 וה-40 במסגרת תוכנית גדס לפיתוח העיר תל אביב. כמו כן, חלק הארי של שטח ההכרזה של העיר הלבנה, על פי הגדרות אונסק"ו, נמצא ברובע זה. חלק קטן יותר משטח זה נמצא גם ברובע 5.

;מוקדים עיקריים ברובע
*כיכר רבין
*כיכר דיזנגוף ומתחם דיזנגוף סנטר
*מתחם הבימה (נושק מדרום לרובע 5)
*נמל תל אביב
*מתחם בזל
*גן העצמאות

;רחובות מרכזיים ברובע

**אוכלוסייה:** 62,760 (13.7% מתושבי העיר)

### רובע 4

[שמאל|ממוזער|250px|[כיכר המדינה וסביבתה (מבט ממגדלי עזריאלי)]]
[שמאל|ממוזער|250px|[המשכן לאמנויות הבמה (תל אביב)|המשכן לאמנויות הבמה בשדרות שאול המלך]]
רובע 4 תחום בין רחוב אבן גבירול לנתיבי איילון ובין נחל הירקון ושדרות שאול המלך, ומכונה גם "הצפון החדש", בניגוד ל"צפון הישן", על אף ששם זה אינו רווח בציבור (בשל המשך התרחבות תל אביב לכיוון צפון מעבר לשכונות אלה, לעיתים מכונות שכונות עבר הירקון בטעות כ"הצפון החדש", ואילו רובע 4 משויך בטעות לצפון הישן). הרובע כולל גם את השכונות שבין דרך נמיר לנתיבי איילון. ברובע 4 נבנו שכונותיה החדשות של תל אביב לאחר הקמת המדינה. תוכניות המתאר לאזור זה הוכנו עוד קודם בהשראת תוכנית גדס, אולם היצע הקרקעות שלפני מלחמת העצמאות איפשר בנייה מוגבלת ביותר באזור זה. בתחום שטח הרובע שכנו הכפרים הערביים סומייל וג'מאסין אל ע'רבי, ובדרומו עובדו עד שנות ה-40 שדותיה של המושבה הטמפלרית שרונה.

אופי הבינוי ברובע מגוון. מרבית הבנייה בו היא בנייני מגורים בני 4-5 קומות, בדומה לאזוריה הוותיקים יותר של העיר, אולם ניכרת בו באופן משמעותי בנייתם של מגדלי מגורים, החל משנות ה-80 ובמידה ניכרת גם היום, וכן בתים צמודי קרקע במספר שכונות קטנות ורחובות מסוימים. תוכניות המתאר כיום מייעדות את כל הרצועה המזרחית של הרובע, הסמוכה לנתיבי איילון, למגדלי מגורים בני כ-40 קומות ואף יותר, בדומה לאלו בפארק צמרת. דרומו של הרובע, בסמוך למתחם הקריה בשדרות שאול המלך וברחוב ויצמן, הוא חלק ממע"ר תל אביב שעיקרו נמצא ברובע 6.

;שכונות
*שיכון בבלי
*גבעת עמל ב'
*פארק צמרת

;מוקדים עיקריים ברובע
*תחנת הרכבת תל אביב מרכז ומסוף 2000
*כיכר המדינה
*בית החולים איכילוב
*מתחם מוזיאון תל אביב: המשכן לאמנויות הבמה, בית אריאלה והיכל המשפט תל אביב

;רחובות מרכזיים ברובע
*רחוב ויצמן
*שדרות דוד המלך
*רחוב יהודה המכבי
*רחוב פנקס
*רחוב ה' באייר
*דרך נמיר (החלק הצפוני שייך לרובע 1)
*רחוב אבן גבירול (הגבול עם רובע 3)
*רחוב ארלוזורוב (החלק המערבי שייך לרובע 3)
*רחוב ז'בוטינסקי (החלק המערבי שייך לרובע 3)
*שדרות שאול המלך (הגבול עם רובע 6)
*רחוב דובנוב (החלק הדרומי שייך לרובע 6)

**אוכלוסייה:** 50,829 (11.1% מתושבי העיר)

### רובע 5
[שמאל|ממוזער|250px|[כיכר מגן-דוד ומדרחוב נחלת בנימין]]
[שמאל|ממוזער|250px|[שדרות רוטשילד]]
[שמאל|ממוזער|250px|[כיכר ביאליק]]
רובע 5 הוא האזור ההיסטורי של העיר תל אביב הכולל בעיקר את אזור לב העיר וכן את השכונות הוותיקות. בתחום אזור זה נמצא שטחה של אחוזת בית, השכונה שהפכה לתל אביב וסיפחה אליה את שאר השכונות. כמו כן המושג "תל אביב הקטנה" מתייחס לעיר שגבולותיה היו דומים לאלה של רובע 5. הרובע תחום בין חוף הים לציר קרליבך-דרך בגין-יהודה הלוי במזרח, גובל בצפון הישן בקו הרחובות בוגרשוב-שדרות בן ציון-מרמורק, ומדרום תוחם אותו ציר דרך יפו-רחוב אילת.

;שכונות
*לב העיר
*נווה צדק (כולל שכונת שבזי)
*כרם התימנים
*כרם ישראל

;מוקדים עיקריים ברובע:
*מע"ר שדרות רוטשילד
*מתחם הבימה (נושק מצפון לרובע 3)
*כיכר מגן-דוד וסביבתו: שוק הכרמל, שוק בצלאל, מדרחוב נחלת בנימין ואזור שינקין
*כיכר ביאליק
*גן מאיר
*גן קריית ספר
*פארק צ'ארלס קלור
*מתחם התחנה
*מרכז סוזן דלל
*מגדל שלום מאיר
*בית העצמאות
*בית הכנסת הגדול
*בית הקברות טרומפלדור

;רחובות מרכזיים ברובע

**אוכלוסייה**: 41,411 (9.1% מתושבי העיר)

### רובע 6
[שמאל|ממוזער|250px|מגדלי משרדים ב[רחוב הארבעה]]
[שמאל|ממוזער|250px|[דרך בגין (תל אביב)|דרך בגין (לשעבר דרך פתח תקווה)]]
רובע 6 מוגדר כאזור העסקים של תל אביב. גבולותיו הם בין שדרות שאול המלך בצפון, נתיבי איילון ממזרח, רחוב הרכבת בדרום, וציר אבן גבירול-קרליבך-דרך בגין ממערב. הרובע כולל מספר מתחמים ואזורי תעסוקה שונים ושכונת מגורים אחת - שכונת מונטיפיורי. במספר מקומות נוספים ברובע נמצאים בנייני מגורים אך רובו הגדול נושא אופי של אזורי מסחר ותעשייה קלה. לאורך כל רובע 6 עוברת דרך בגין ולאורכה גם עובר הקו האדום של הדנקל. כחלק מתוכניות הפיתוח של האזור מתוכננים להיבנות ברובע 6 עוד עשרות גורדי שחקים.

;שכונות
*שכונת מונטיפיורי
*שכונת הרכבת (כיום אין בה מגורים)

;מוקדים עיקריים ברובע
*הקריה
*מתחם שרונה
*מרכז עזריאלי
*תחנת הרכבת תל אביב השלום
*מתחם גבעון והשוק הסיטונאי
*סינמטק תל אביב

;רחובות מרכזיים ברובע
*דרך בגין
*רחוב המסגר
*רחוב קפלן
*רחוב הארבעה
*שדרות יהודית
*רחוב דובנוב (החלק הצפוני שייך לרובע 4)
*רחוב קרליבך (הגבול עם רובע 5)
*רחוב החשמונאים (החלק המערבי שייך לרובע 5)
*רחוב יצחק שדה (החלק המזרחי שייך לרובע 6)
*רחוב הרכבת (הגבול עם רובע 8)

**אוכלוסייה:** 7,914 (1.7% מתושבי העיר)

## דרום

דרום תל אביב (על פי חלוקת הרבעים. הגדרתה הרחבה של "דרום תל אביב" משתנה ונתונה לפרשנות) נמצאת מדרום לרבעים 5 ו-6 וממערב לנתיבי איילון, וכוללות במסגרת הגדרה זו את כל שטחה של יפו.

### רובע 7

[שמאל|ממוזער|250px|[כיכר השעון ביפו]]
[שמאל|ממוזער|250px|[שוק הפשפשים (יפו)|שוק הפשפשים ביפו]]
[שמאל|ממוזער|250px|[נמל יפו]]
[שמאל|ממוזער|250px|[אצטדיון בלומפילד]]
רובע 7 כולל בעיקר את שטח יפו על כל שכונותיה ואת אזור נווה עופר ואבו כביר הקשור היסטורית לעיר יפו. ביפו פועלת מאז 1999 המישלמה ליפו הפועלת כמנהלה מקומית תחת העירייה.

הרובע תחום בין דרך יפו-תל אביב מצפון לבין העיר בת ים מדרום, וממזרח תוחמים אותו ציר שלבים-בן-צבי ורחוב תל גיבורים.

;שכונות

;מוקדים חשובים ברובע
*נמל יפו
*שוק הפשפשים
*כיכר השעון
*אצטדיון בלומפילד
*פארק מדרון יפו
*המכללה האקדמית תל אביב-יפו
*כנסיית פטרוס הקדוש
*בית המעצר אבו כביר
*המכון הלאומי לרפואה משפטית

;רחובות מרכזיים ברובע
*שדרות ירושלים
*רחוב יפת
*רחוב רזיאל
*רחוב עזה
*רחוב יהודה הימית
*רחוב יהודה מרגוזה
*רחוב עולי ציון
*רחוב שבטי ישראל
*רחוב קדם
*דרך בן-צבי (החלק המזרחי שייך לרובע 8)

**אוכלוסייה:** 51,624 (11.3% מתושבי העיר)

### רובע 8
[שמאל|ממוזער|250px|[שדרות וושינגטון בשכונת פלורנטין]]
[שמאל|ממוזער|250px|[דרך שלמה|דרך סלמה בין שכונת שפירא לתחנה המרכזית]]
רובע 8 כולל את כל האזור של דרום תל אביב שתחום בין יפו ואבו כביר לבין ציר דרך יפו-יהודה הלוי-הרכבת מצפון.

;שכונות
*נווה שאנן
*פלורנטין
*שכונת שפירא
*קריית שלום
*שכונת רמת השרון

;מוקדים עיקריים ברובע
*תחנת הרכבת תל אביב ההגנה (נושק ממזרח לרובע 9)
*התחנה המרכזית החדשה
*התחנה המרכזית הישנה
*שוק לוינסקי
*כיכר המושבות
*פארק החורשות

;רחובות מרכזיים ברובע
*דרך סלמה
*דרך קיבוץ גלויות
*רחוב לוינסקי
*רחוב החשמל
*רחוב נווה שאנן
*רחוב העלייה
*רחוב שוקן
*שדרות הר ציון
*דרך יפו (הגבול עם רובע 5)
*רחוב הרצל (החלק הצפוני שייך לרובע 5)
*רחוב הרכבת (הגבול עם רובע 6)

**אוכלוסייה:** 30,826 (6.6% מתושבי העיר)

## מזרח
### רובע 9
[שמאל|ממוזער|250px|[מגדלי תל אביב בשכונת נחלת יצחק]]
[שמאל|ממוזער|250px|[היכל מנורה מבטחים, אולמה של מכבי תל אביב]]
[שמאל|ממוזער|250px|[שוק התקווה בשכונת התקווה]]
[שמאל|ממוזער|250px|[פארק מנחם בגין (פארק דרום)]]
רובע מזרח תל אביב כולל את כל שטח העיר שממזרח לנתיבי איילון, ומדרום לנחל הירקון. והוא גובל בצפונו ובמזרחו בגבעתיים ורמת גן. הרובע כולל מספר רב של שכונות מגורים (חלקן שכונות בתוך שכונות), והוא הרובע הגדול ביותר מבחינת כמות תושבים. חלקו הצפון מערבי של הרובע כולל גם אזור תעשייה ותעסוקה גדול.

;שכונות

;מוקדים עיקריים ברובע
*היכל הספורט יד אליהו
*אצטדיון שכונת התקווה
*שוק התקווה
*פארק אדית וולפסון
*פארק דרום
*מגדלי תל אביב
*תחנת הרכבת תל אביב ההגנה (נושק ממערב לרובע 8)

;רחובות מרכזיים ברובע
*דרך השלום
*רחוב יגאל אלון
*דרך משה דיין
*רחוב לה גוארדיה
*שדרות ההשכלה
*דרך ההגנה
*דרך לח"י
*רחוב אצ"ל
*רחוב יצחק שדה (החלק המערבי שייך לרובע 6)
*דרך הטייסים (הגבול עם רמת גן)

**אוכלוסייה:** 81,896 (18% מתושבי העיר)

## ראו גם

*שכונות תל אביב-יפו

## קישורים חיצוניים

* רבעים ושכונות באתר עיריית תל אביב-יפו
*אוכלוסייה ומרכיבי גידול ביישובים ובאזורים סטטיסטיים

*
*
קטגוריה:עיריית תל אביב-יפו